CELEX: 32020R1138
Language: lv
Date: 2020-05-27 00:00:00
Title: Komisijas Deleģētā regula (ES) 2020/1138 (2020. gada 27. maijs), ar ko groza Eiropas Parlamenta un Padomes Regulu (ES) 2016/1076, lai I pielikumā iekļautu Zālamana Salas

31.7.2020   
               
               
                  LV
               
               
                  Eiropas Savienības Oficiālais Vēstnesis
               
               
                  L 248/1
               
            
         KOMISIJAS DELEĢĒTĀ REGULA (ES) 2020/1138
         (2020. gada 27. maijs),
         ar ko groza Eiropas Parlamenta un Padomes Regulu (ES) 2016/1076, lai I pielikumā iekļautu Zālamana Salas
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes Regulu (ES) 2016/1076 (2016. gada 8. jūnijs), ar ko dažu tādu valstu izcelsmes izstrādājumiem, kuras ietilpst Āfrikas, Karību jūras reģiona un Klusā okeāna (ĀKK) valstu grupā, piemēro režīmu, kas paredzēts nolīgumos, ar kuriem izveido ekonomisko partnerattiecību nolīgumus vai kuru rezultātā notiek to izveide (1), un jo īpaši tās 2. panta 2. punktu,
         tā kā:
         
                     (1)
                  
                  
                     Regulas (ES) 2016/1076 I pielikumā norādītas valstis, kurām piemēro minētajā regulā paredzēto tirgus piekļuves režīmu.
                  
               
                     (2)
                  
                  
                     Padome 2020. gada 17. februārī Savienības vārdā apstiprināja Zālamana Salu pievienošanos ekonomisko partnerattiecību pagaidu nolīgumam starp Savienību un Klusā okeāna valstīm. Pēc Zālamana Salu pievienošanās akta deponēšanas ekonomisko partnerattiecību pagaidu nolīgumu starp Savienību un Zālamana Salām provizoriski piemēro no 2020. gada 17. maija.
                  
               
                     (3)
                  
                  
                     Tāpēc Zālamana Salas būtu jāiekļauj I pielikumā,
                  
               IR PIEŅĒMUSI ŠO REGULU.
         
            1. pants
            Regulas (ES) 2016/1076 I pielikumā aiz teksta “TRINIDĀDAS UN TOBĀGO REPUBLIKA” iekļauj šādu tekstu:
            
                         
                     
                     
                        “ZĀLAMANA SALAS”.
                     
                  
         
            2. pants
            Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
         
         
            Šī regula uzliek saistības kopumā un ir tieši piemērojama visās dalībvalstīs.
            Briselē, 2020. gada 27. maijā
            
               
                  Komisijas vārdā –
               
               
                  priekšsēdētāja
               
               Ursula VON DER LEYEN
            
         
         
            (1)  OV L 185, 8.7.2016., 1. lpp.